ప్రత్యేక తెలంగాణ ఏర్పడిన తరువాత ప్రభుత్వం పర్యాటక రంగంపై ప్రత్యేక దృష్టి సారించిందని పర్యాటక అభివృద్ధి సంస్థ ఛైర్మన్‌ పేర్వారం రాములు అన్నారు. జిల్లా కేంద్రానికి వచ్చిన ఆయన మంగళవారం హరిత ఇందూర్‌ ఇన్‌ హోటల్‌లో విలేకరులతో మాట్లాడారు. ఆంధ్ర పాలనలో పర్యాటక కేంద్రాలున్నప్పటికి అప్పటి ప్రభుత్వం అభివృద్ధి చేయలేదన్నారు. తెలంగాణ ప్రభుత్వం బయటి ప్రపంచానికి పర్యాటక అంశాలు తెలియజేయాలనే కొత్త కార్యచరణ రూపొందించిందన్నారు. అందులో భాగంగా రాష్ట్రంలోని 31 జిల్లాల్లో పర్యటిస్తామన్నాఉ. ఆయా జిల్లాల్లో పర్యటించి అక్కడి చారిత్మక, ప్రఖ్యాతిగాంచిన ప్రదేశాల వివరాలు సేకరించి అభివృద్ధి విషయాలు తెలుసుకుంటామన్నారు. సోమశిల, నుంచి శ్రీశైలం వరకు కృష్ణ నదిపై బోట్‌ సౌకర్యం ఏర్పాటు చేయడం జరిగిందన్నారు. బోట్‌లో ప్రయాణం చేస్తు ప్రకృతిని ఆస్వాదించవచ్చన్నారు. రెండు రోజులుగా మెదక్‌, నిజామాబాద్‌ జిల్లాల్లో పర్యటన సాగిందని ఇందులో అలీసాగర్‌, పోచారం చెరువు పరిశీలించామన్నారు. అలీసాగర్‌లో పర్యాటక అభివృద్ధి పనులు రూ.3.5 కోట్లతో కొనసాగుతున్నాయన్నారు. మరిన్ని నిధులు సమకూర్చి పనులు పూర్తి చేయిస్తామన్నారు. పనులు పూర్తి కాగానే ప్రత్యేకంగా పర్యాటక బస్సులు హైదరాబాద్‌ నుంచి ప్రారంభిస్తామన్నారు. ఈ బస్సులు కొల్చరాం, ఏడుపాయలు, మెదక్‌ పోర్టు, అలీసాగర్‌లో రాత్రి బస చేసి ఉదయం నిజామాబాద్‌ ఁల్లా రామాలయం, డిచ్‌పల్లి రామాలయం, దోమకొండ కోటను తిలకించి హైదరాబాద్‌కు తీసుకెళ్తుందన్నారు. దీంతో తెలంగాణ పర్యాటక రంగం అభివృద్ధి చెందుతుందన్నారు.
pratyeka telamgaana erpadina taruvaata prabhutvam paryaataka rangampai pratyeka drushti saarinchindani paryaataka abhivruddhi samstha chairman pervaaram ramulu annaru. jilla kendraaniki vachina aayana mangalavaaram harita indure in hotalemlo vilekarulatho matladaru. aandhra paalanalo paryaataka kendraalunnappatiki appati prabhutvam abhivruddhi cheyaledannaru. telamgaana prabhutvam bayati prapanchaaniki paryaataka amsaalu teliyajeyaalane kotta kaaryacharana roopondinchindannaaru. andulo bhagamga rashtramloni 31 jillaallo paryatistaamannaau. aayaa jillaallo paryatinchi akkadi chaaritmaka, prakhyaatigaanchina pradesaala vivaraalu sekarinchi abhivruddhi vishayaalu telusukuntaamannaaru. somasila, nunchi srisailam varaku krishna nadipai bote soukaryam erpaatu cheyadam jarigindannaaru. botelo prayaanam chestu prakrutini aasvaadinchavachchannaaru. rendu rojulugaa medaky, nijamabadi jillaallo paryatana saagindani indulo alisagare, pochaaram cheruvu pariseelinchaamannaaru. alisagarelo paryaataka abhivruddhi panulu roo.3.5 kotlatho konasaagutunnaayannaara. marinni nidhulu samakurchi panulu puurti cheyistaamannaaru. panulu puurti kagane pratyekamgaa paryaataka bassulu hyderabade nunchi praarambhistaamannaaru. ee bassulu kolcharam, edupayalu, medaky portu, alisagarelo raatri basa chesi udayam nijamabadi ella ramalayam, ditchlalli ramalayam, domakonda kotanu tilakinchi hyderabadenku teesukeltundannaru. deentho telamgaana paryaataka rangam abhivruddhi chendutundannaru.